**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/04, 29.12.2017թ.

**Բողոք բերող անձ՝** «Աուդիտ Սերվիս» ՍՊԸ

**Պատվիրատու՝** Երևանի Պետական Համալսարան հիմնադրամ

**Գնման ընթացակարգի ծածկագիրը և առարկան՝** «ԵՊՀ-ԳՀԾՁԲ-17/129» ծածկագրով գնանշման հարցում / աուդիտորական ծառայությունների ձեռքբերում

**Բողոքի պահանջը`**

Փոխոխել Հանձնաժողովի՝ «ԵՊՀ-ԳՀԾՁԲ-17/129» ծածկագրով գնման ընթացակարգի մասնակցի կողմից ներկայացված հայտի՝ Հրավերի պահանջներին համապատասխանության վերաբերյալ 22.12.2017թ. որոշումը, ինչպես նաև «ԵՊՀ-ԳՀԾՁԲ-17/129» ծածկագրով գնման ընթացակարգի արդյունքում պայմանագիր կնքելու մասին որոշումը, պարտավորեցնել Հանձնաժողովի ընդունել համապատասխան որոշում՝ ղեկավարվելով «Գնումների մասին» ՀՀ օրենքի 34-րդ հոդվածի 7-րդ կետի պահանջով:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: